it gl en ca gl gl gl gl es gl en gl es en pt ceb it gl es es gl gl pt gl gl gl es gl gl gl gl gl gl es fr ar es gl gl gl pt gl gl gl gl pt gl gl gl pt gl gl es gl gl gl en ja gl gl gl gl gl gl gl gl gl gl gl gl gl gl gl gl gl pt gl gl gl gl es gl en gl gl gl gl gl gl lt gl it fr ast gl gl gl es gl pt pt it it es it gl gl gl gl en en en gl en en en en gl en en en en gl
Bluetooth e Arduino: Acender un led – App Inventor
Imos acender e apagar o LED 13 do Arduino desde Android mediante Bluetooth.
Esta práctica está relacionada coa práctica de Comunicación por Bluetooth de Control e Robótica.
Placa Arduino UNO e Software para programar ao Arduino (IDE)
Módulo Bluetooth para conectalo ao Arduino. O Arduino básico non ten Bluetooth (hai un modelo que si o ten pero resulta máis caro), así que mellor compramos un módulo, neste caso o HC05.
2 Resistencias: unha de 1kΩ e outra de 560Ω, para o divisor de tensión do BT. (Podes calcular as resistencias do divisor de tensión neste enlace)
Pila de 9V con conector ou alimentador. (Opcional, pódese alimentar a placa a través do USB)
Conexionado do módulo Bluetooth e o Arduino.
Podes consultar a páxina Comunicación por Bluetooth de Arduino.
O primeiro que temos que facer é conectar o noso módulo Bluetooth ao Arduino. Debemos ter moito coidado de non permutar a alimentación Vcc (+) e Gnd (-), se nos equivocamos e conectámolo no sitio equivocado o módulo se avariará inmediatamente.
O módulo Bluetooth Wireless Serial Port Module admite tensións comprendidas entre 3,6 V e 6 V.
Na foto da dereita aparecen dous módulos Bluetooth HC-05, un en anverso e outro en reverso. Observamos 6 pins (State, Rxd, Txd, Gnd,  Vcc e En), dos cales só imos utilizar 4: Rxd, Txd, Gnd e Vcc.
Durante o proceso de carga do programa quitaremos e poñeremos varias veces estes cables, para poder cargar o programa ao Arduíno, xa que se está conectado a alimentación do Bluetooth pode non cargar o programa, así que debemos seguir estes pasos: quitamos o cable vermello de alimentación, cargamos o programa e volvemos poñer o cable vermello.
Para facer este exemplo non é necesario conectar ningún LED externo. Imos utilizar o LED 13 que se atopa integrado na placa do Arduíno.
Forma de conectalo: Módulo Bluetooth ⇒ Arduíno:
VCC   ⇒   9 V
TXD   ⇒  RX (é a conexión 0 do Arduino)
RXD  ⇒  TX (é a conexión 1 do Arduino)
Fíxate que o TXD vai co RX e que o RXD vai co TX.
Cando realizamos a conexión anterior e conectámolo mediante o cable USB ao computador para programalo, o LED vermello do módulo Bluetooth escintilará continuamente, iso significa que está en funcionamento.
Chamamos emparellamento ao recoñecemento entre dous dispositivos Bluetooth.
Conectamos o módulo Bluetooth ao Arduíno. O LED vermello do módulo Bluetooth escintilará.
Acendemos o noso dispositivo móbil e activamos a conexión Bluetooth.
Pulsamos sobre Bluetooth e sairanos unha pantalla que indicará os dispositivos dispoñibles, é dicir, os dispositivos con Bluetooth aceso que hai na nosa proximidade.
Detecta o Bluetooth do Arduíno denominado HC-05.
Na seguinte pantalla escribiremos a contrasinal de sincronización, que será 1234.
Xa temos o Bluetooth do móbil e do Arduíno sincronizados.
Se nalgún momento temos problemas de sincronización, desconectamos o Bluetooth do Arduíno e repetimos a operación.
IMPORTANTE: para cargar o programa quita o cable vermello de alimentación do Bluetooth e carga o programa no Arduíno. Despois de cargar, volve conectar o módulo Bluetooth.
Abre o IDE do Arduíno e copia o programa seguinte para o led integrado na placa Arduíno, que está conectado ao Pin 13:
Unha vez recoñecido o USB e cargado o programa no Arduíno:
Podemos quitar o cable USB que o conecta ao computador e conectar unha pila de 9 V  para que funcione independentemente do computador.
Xa podes conectar o módulo Bluetooth.
Un SelectorDeLista, o chamamos sdl_Conectar (o podes atopar no bloque de Interfaz de usuario)
Un Botón, o chamamos Btn_Desconectar.
Dous Botóns, os chamamos On_13 e Off_13
Un ClienteBluetooth (o podes atopar no bloque de Conectividad)
Un Notificador (o podes atopar no bloque de Interfaz de usuario)
Cando pulsamos o SelectorDeLista de Conectar, o móbil móstranos unha lista dos dispositivos Bluetooth dispoñibles.
Pulsamos no noso, que está indicado co seu Mac e o seu nome HC-05.
Conéctase e móstrase unha mensaxe de conexión. Entón desactívase o SelectorDeLista de Conectar, e actívase o Botón Desconectar.
NOTA: O terminal 13 xa está conectado a un pequeno LED soldado na placa, de tal maneira que podemos facer o noso experimento só utilizando o LED 13 soldado á placa sen ter que poñer LED externos.
Código de programación en bloques:
Cando pulsamos algún dos botóns, envíase ao Arduíno un número do 0 ao 1, segundo o número enviado, o Arduíno realizará unha operación como observamos no seu código.
Ao pulsar o Botón de desconexión, desconéctase do móbil e móstranos unha mensaxe.
No canto de enviar o dato mediante botóns, poderiamos poñer un CampoDeTexto e un Botón para que cando escribamos un número no CampoDeTexto e pulsemos o Botón, o número se envíe ao Arduíno e execute unha acción.
No canto de poñer un VisorDeLista poderíase poñer un Botón normal para conectar, púxose o VisorDeLista por se hai máis Bluetooth na proximidade.
Conecta agora dous leds, un ao terminal 13 e outro ao terminal 12, cada un cunha resistencia de 220Ω:
Modifica a programación de Arduino: engade o novo ledPin12. Ten en conta que tes que engadir dous datos máis (val==2, para ledPin12 apagado, val==3, para ledPin12 acendido).
Modifica o deseño en App Inventor: engade dous botóns On_12 e Off_12, dentro dunha disposición horizontal.
Modifica a programación de bloques en App Inventor: engade a programación dous novos botóns seguindo os bloques dos botóns On_13 e Off_13, pero ten en conta que os números que enviará Arduíno serán 2 e 3 respectivamente.
Modifica o código de App inventor, para que ao pronunciar as palabras cero, un, dous e tres, se acendan ou apaguen uns LEDs. Utiliza Recoñecemento de voz e de Texto a voz.
Que número estás a pensar?
Mellora o teu Xilófono
Un tour por París!
Onde está o meu coche?
App Inventor e Arduíno
Acender un led RGB
Control de un coche Arduino por Bluetooth
© 2022 App Inventor • Creado con GeneratePress
We use cookies on our website to give you the most relevant experience by remembering your preferences and repeat visits. By clicking “Accept All”, you consent to the use of ALL the cookies. However, you may visit "Cookie Settings" to provide a controlled consent.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.